KULTŪROS PAVELDO DEPARTAMENTO PRIE KULTŪROS MINISTERIJOS DIREKTORIAUS

Į S A K Y M A S

DĖL KULTŪROS PAVELDO DEPARTAMENTO PRIE KULTŪROS MINISTERIJOS DIREKTORIAUS 2011 M. KOVO 17 D. ĮSAKYMO Nr. Į-74 „DĖL ŪKIO SUBJEKTŲ VEIKLOS PLANINIŲ IR NEPLANINIŲ PATIKRINIMŲ TAISYKLIŲ PATVIRTINIMO“ PAKEITIMO

2012 m. gruodžio 31 d. Nr. Į-482

Vilnius

Vadovaudamasi Poveikio priemonių taikymo ūkio subjektams pagrindinių nuostatų koncepcija, patvirtinta Lietuvos Respublikos Vyriausybės 2012 m. spalio 24 d. nutarimu Nr. 1304 (Žin., 2012, Nr. 127-6403),

pakeičiu Ūkio subjektų veiklos planinių ir neplaninių patikrinimų taisykles, patvirtintas Kultūros paveldo departamento prie Kultūros ministerijos direktoriaus 2011 m. kovo 17 d. įsakymo Nr. Į-74 „Dėl ūkio subjektų veiklos planinių ir neplaninių patikrinimų taisyklių patvirtinimo“ (Žin., 2011, Nr. 35-1684):

1. Išdėstau 12.1 punktą taip:

„12.1. gauti paaiškinimus žodžiu ir raštu iš tikrinamo ūkio subjekto atstovų ar įgaliotų asmenų; ūkio subjektui suteikiama teisė pateikti paaiškinimus dėl pažeidimo ne mažiau kaip per 14 darbo dienų iki pažeidimo nagrinėjimo ar poveikio priemonės skyrimo;“.

2. Įrašau 15 punkte vietoj žodžių „Tarptautinis, ryšių su visuomene ir edukacijos“ žodžius „Registro tvarkymo, viešųjų ryšių ir edukacijos“.

Direktorė	Diana Varnaitė